ΚΑΝΟΝΙΣΜΟΣ (ΕΟΚ) αριθ. 1574/93 ΤΟΥ ΣΥΜΒΟΥΛΙΟΥ της 14ης Ιουνίου 1993 που τροποποιεί τον κανονισμό (ΕΟΚ) αριθ. 2771/75 περί κοινής οργανώσεως αγοράς στον τομέα των αυγών, τον κανονισμό (ΕΟΚ) αριθ. 2777/75 περί κοινής οργανώσεως αγοράς στον τομέα του κρέατος πουλερικών, τον κανονισμό (ΕΟΚ) αριθ. 827/68 περί κοινής οργανώσεως αγοράς για ορισμένα προϊόντα του παραρτήματος ΙΙ της συνθήκης και τον κανονισμό (ΕΟΚ) αριθ. 2658/87 σχετικά με τη δασμολογική και στατιστική ονοματολογία και το κοινό δασμολόγιο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι έχει πρόσφατα διαπιστωθεί ότι η ταξινόμηση ορισμένων προϊόντων με βάση τα αυγά του κωδικού ΣΟ 0408 στο παράρτημα Ι του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (4) δημιουργεί προβλήματα στις αρμόδιες αρχές 7 ότι, για την αντιμετώπιση της εν λόγω κατάστασης θα πρέπει να βελτιωθεί η διατύπωση των διακρίσεων του κωδικού ΣΟ 0408 7

ότι οι κανονισμοί (ΕΟΚ) αριθ. 2771/75 (5) και (ΕΟΚ) αριθ. 2777/75 (6) δεν προβλέπουν επί του παρόντος την εφαρμογή ενός συστήματος έκδοσης πιστοποιητικών εισαγωγής 7 ότι, λόγω του αυξανόμενου αριθμού των διεθνών συμφωνιών που αφορούν μεταξύ άλλων το εμπόριο των αυγών και κρέατος πουλερικών, το σύστημα αυτό που περιλαμβάνει τη ρήτρα ασφαλείας ως εγγύησης για την εισαγωγή, θα πρέπει να εφαρμοσθεί και στους εν λόγω τομείς έτσι ώστε να είναι δυνατός ο έλεγχος του όγκου των εισαγωγών 7

ότι το άρθρο 9 του κανονισμού (ΕΟΚ) αριθ. 2771/75 προβλέπει επιστροφές στις εξαγωγές προς τρίτες χώρες αυγών και των προϊόντων με βάση τα αυγά, επίσης υπό μορφή μεταποιημένων προϊόντων που αναφέρονται στο παράρτημα αυτού του κανονισμού 7 ότι, για να διευκολυνθούν οι μελλοντικές τροποποιήσεις του εν λόγω καταλόγου, θα πρέπει να εγκρίνεται σύμφωνα με το άρθρο 17 του ίδιου κανονισμού 7

ότι τα παρασκευασμένα συκώτια χήνας ή πάπιας, του κωδικού ΣΟ 1602 20 10, καλύπτονται από τον κανονισμό (ΕΟΚ) αριθ. 827/68 (7) 7 ότι τα εν λόγω παρασκευάσματα θα πρέπει να προστεθούν στον κανονισμό (ΕΟΚ) αριθ. 2777/75 έτσι ώστε να καταστεί δυνατός ο καθορισμός κοινών κανόνων εμπορίας για τα εν λόγω προϊόντα, που είναι απαραίτητοι για την εναρμόνιση της ενημέρωσης των καταλόγων και το θεμιτό ανταγωνισμό 7 ότι θα πρέπει να προσαρμοστεί ανάλογα το παράρτημα του κανονισμού (ΕΟΚ) αριθ. 827/68,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2771/75 τροποποιείται ως εξής:

1. Στο άρθρο 1, η παράγραφος 1 αντικαθίσταται από το ακόλουθο κείμενο:

« 1. Η κοινή οργάνωση αγοράς στον τομέα των αυγών καλύπτει τα ακόλουθα προϊόντα:

>ΘΕΣΗ ΠΗΝΑΚΑ>

2. Παρεμβάλλεται το ακόλουθο άρθρο:

«Άρθρο 8α

1. Κάθε εισαγωγή στην Κοινότητα οποιουδήποτε των προϊόντων που αναφέρονται στο άρθρο 1 παράγραφος 1, μπορεί να εξαρτάται από την προσκόμιση πιστοποιητικού εισαγωγής το οποίο εκδίδεται από τα κράτη μέλη σε κάθε αιτούντα ανεξάρτητα από τον τόπο εγκατάστασής τους στην Κοινότητα.

Το εν λόγω πιστοποιητικό ισχύει για μια εισαγωγή που πραγματοποιείται στην Κοινότητα.

Το εν λόγω πιστοποιητικό εκδίδεται εφόσον παρασχεθεί εγγύηση που εξασφαλίζει την υποχρέωση εισαγωγής κατά την περίοδο ισχύος του πιστοποιητικού και η οποία καταπίπτει στο σύνολό της ή εν μέρει εάν η εισαγωγή δεν πραγματοποιηθεί εντός αυτής της προθεσμίας ή πραγματοποιηθεί μόνον εν μέρει.

2. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 17.»

3. Στο άρθρο 9, η παράγραφος 3 αντικαθίσταται από το ακόλουθο κείμενο:

« 3. Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 17. Το παράρτημα Ι τροποποιείται με την ίδια διαδικασία.»

Άρθρο 2

Ο κανονισμός (ΕΟΚ) αριθ. 2777/75 τροποποιείται ως εξής:

1. Το άρθρο 1 τροποποιείται ως εξής:

α) Η παράγραφος 1 αντικαθίσταται από το ακόλουθο κείμενο:

«1. Η κοινή οργάνωση αγοράς στον τομέα του κρέατος πουλερικών καλύπτει τα ακόλουθα προϊόντα:

>ΘΕΣΗ ΠΗΝΑΚΑ>

β) στην παράγραφο 2 στοιχείο δ), το σημείο 6 αντικαθίσταται από το ακόλουθο κείμενο:

«6. προϊόντα που αναφέρονται στην παράγραφο 1 στοιχείο στ), εκτός από τα προϊόντα που υπάγονται στις διακρίσεις 1602 20 11 και 1602 20 19 της συνδυασμένης ονοματολογίας.»

2. Το άρθρο 3 αντικαθίσταται από το ακόλουθο κείμενο:

«Άρθρο 3

Κατά την εισαγωγή τους στην Κοινότητα των προϊόντων που αναφέρονται στο άρθρο 1 παράγραφος 1, εκτός εκείνων που υπάγονται στις διακρίσεις 1602 20 11 και 1602 20 19 της συνδυασμένης ονοματολογίας εισπράττεται εισφορά η οποία καθορίζεται εκ των προτέρων για κάθε τρίμηνο σύμφωνα με τη διαδικασία που ορίζεται στο άρθρο 17.

Οι δασμοί που καθορίζονται στο κοινό δασμολόγιο εφαρμόζονται στα προϊόντα που υπάγονται στις διακρίσεις 1602 20 11 και 1602 20 19 της συνδυασμένης ονοματολογίας.»

3. Παρεμβάλλεται το ακόλουθο άρθρο:

«Άρθρο 8α

1. Κάθε εισαγωγή στην Κοινότητα των προϊόντων που αναφέρονται στο άρθρο 1 παράγραφος 1, δύναται να εξαρτάται από την προσκόμιση πιστοποιητικού εισαγωγής το οποίο εκδίδεται από τα κράτη μέλη για κάθε αιτούντα από τον τόπο εγκατάστασής του στην Κοινότητα.

Αυτό το πιστοποιητικό ισχύει για μια εισαγωγή που πραγματοποιείται στην Κοινότητα.

Το εν λόγω πιστοποιητικό εκδίδεται εφόσον παρασχεθεί εγγύηση που να εξασφαλίζει την υποχρέωση εισαγωγής κατά τη διάρκεια της περιόδου ισχύος του πιστοποιητικού και η οποία καταπίπτει στο σύνολό της ή εν μέρει εφόσον δεν πραγματοποιηθεί η εισαγωγή εντός αυτής της προθεσμίας ή πραγματοποιηθεί μόνον εν μέρει.

2. Οι λεπτομέρειες εφαρμογής του παρόντος άρθρου θεσπίζονται με τη διαδικασία που προβλέπεται στο άρθρο 17.»

Άρθρο 3

Στο παράρτημα του κανονισμού (ΕΟΚ) αριθ. 827/68, διαγράφονται οι ακόλουθες κλάσεις και διακρίσεις της συνδυασμένης ονοματολογίας:

>ΘΕΣΗ ΠΗΝΑΚΑ>

Άρθρο 4

Στο παράρτημα του κανονισμού (ΕΟΚ) αριθ. 2658/87 η κλάση 0408 αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

Άρθρο 5

Ο παρών κανονισμός αρχίζει να ισχύει την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 14 Ιουνίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. C 326 της 11. 12. 1992, σ. 13.

(2) ΕΕ αριθ. C 115 της 26. 4. 1993.

(3) ΕΕ αριθ. C 129 της 10. 5. 1993, σ. 5.

(4) ΕΕ αριθ. L 256 της 7. 9. 1987, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 697/93 (ΕΕ αριθ. L 76 της 30. 3. 1993, σ. 12).

(5) ΕΕ αριθ. L 282 της 1. 11. 1975, σ. 49. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1235/89 (ΕΕ αριθ. L 128 της 11. 5. 1989, σ. 29).

(6) ΕΕ αριθ. L 282 της 1. 11. 1975, σ. 77. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3714/92 (ΕΕ αριθ. L 378 της 23. 12. 1992, σ. 23).

(7) ΕΕ αριθ. L 151 της 30. 6. 1968, σ. 16. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 638/93 (ΕΕ αριθ. L 69 της 20. 3. 1993, σ. 7).